CELEX: 62011CN0565
Language: bg
Date: 2011-11-10 00:00:00
Title: Дело C-565/11: Преюдициално запитване, отправено от Tribunalul Sibiu (Румъния) на 10 ноември 2011 г. — Mariana Irimie/Administrația Finanțelor Publice Sibiu, Administrația Fondului pentru Mediu

28.1.2012   
            
            
               BG
            
            
               Официален вестник на Европейския съюз
            
            
               C 25/34
            
         
      Преюдициално запитване, отправено от Tribunalul Sibiu (Румъния) на 10 ноември 2011 г. — Mariana Irimie/ Administrația Finanțelor Publice Sibiu, Administrația Fondului pentru Mediu
      (Дело C-565/11)
      (2012/C 25/66)
      Език на производството: румънски
      
         Запитваща юрисдикция
      
      Tribunalul Sibiu
      
         Страни в главното производство
      
      
         Ищец: Mariana Irimie
      
         Ответник: Administrația Finanțelor Publice Sibiu, Administrația Fondului pentru Mediu
      
         Преюдициални въпроси
      
      Следва ли принципите на равностойност, на ефективност и на пропорционалност на правните способи за защита срещу нарушения на общностното право, извършени по отношение на частноправни субекти с прилагането на законодателство, което не е в съответствие с общностното право, така както то произтича от практиката на Съда на Европейския съюз относно правото на собственост, установено в член 6 от Договора за функционирането на Европейския съюз и член 17 от Хартата на основните права на Европейския съюз, да се тълкуват в смисъл, че тези принципи не допускат вътрешноправни разпоредби, ограничаващи размера на вредата, който може да бъде възстановен на частноправен субект, чието право е било нарушено?